
Ystyriwch sut y gallech ddatblygu sgiliau mentergarwch neu greadigol eich dysgwyr trwy eich addysgeg chi eich hun.


https://youtu.be/2Bm7OTIfhyM

Yn y cyflwyniad, byddaf yn trafod sut gall fy addysgeg fi fy hun, ddatblygu sgiliau mentergarwch neu greadigol dysgwyr. Gwnaf hyn trwy ddadansoddi ac ystyried dwy strategaeth wahanol gallai weithredu o fewn fy arfer er mwyn hybu ac ysbrydoli creadigrwydd disgyblion. Ymchwiliaf mewn i effeithiolrwydd ac ansawdd strategaethau dysgu o ddefnyddio cwestiynau agored o fewn gwers a dysgwyr yn arwain y dysgu. Mae’n ffaith wybyddus fod addysg y dyfodol yn arwain tuag at greu unigolion mwy creadigol ac arloesol. Cymerais hyn i ystyriaeth wrth ddadansoddi’r strategaeth byddai’n defnyddio i wella fy addysgeg, er mwyn datblygu sgiliau creadigol disgyblion.
Yn ogystal, darganfyddaf fod amgylchiadau dysgu gwahanol yn chwarae rôl bwysig i hyrwyddo datblygiad medrau creadigol disgyblion. Felly, ymchwiliais mewn i wahanol strategaethau, ac un welais i fod yn arbennig i gadarnhau a gwella sgiliau creadigrwydd yw’r amgylchedd awyr agored. Deallaf fod y strategaethau dewisais yn caniatáu disgyblion i weithio ymarferol, ac i ddefnyddio adnoddau a’u hamgylchiadau i ymestyn eu gwybodaeth a chreadigrwydd. Yn amlwg, gall y strategaeth gweithio o fewn y dosbarth, ond credaf gall yr awyr agored ehangu’r strategaethau yma. Trwy ddarparu profiadau ac adnoddau diddiwedd i blant, mae’n rhoi’r rhyddid i ddisgyblion archwilio a darganfod mwy.
Yn gyntaf, trafodaf y strategaeth o ddysgwyr yn arwain y dysgu. Byddaf yn gwneud hyn trwy ddadansoddi agweddau cadarnhaol y strategaeth gan ddefnyddio ymchwil a darganfyddiadau damcaniaethwyr megis, Horng (2005), Doddington (2007) ac arfer da HM Inspectorate of Education (2006). Cytuna’r damcaniaethwyr fod y strategaeth yn hybu dychymig, menter, gwybodaeth a chreadigrwydd a chaniatáu athrawon i gymryd rôl yr hwylusydd i annog disgyblion i feddwl yn agored, cymryd risg a mynegi eu creadigrwydd a syniadau. 
Yn amlwg, mae pob strategaeth efo heriau neu wendidau, ac er mwyn weithredu’r strategaethau yn llwyddiannus, roeddwn i am ystyried y rhain er mwyn eu goresgyn a darganfod atebion i’w osgoi. Esboniaf yn y cyflwyniad, pryderon Estyn (2011), Saccardi (2014) a Carnevale, et al (1990) am y strategaeth o ddefnyddio plant i arwain y dysgu. Ond hefyd, sut i ddelio gyda’r heriau yma, gan ddefnyddio Sawyer (2011), Cowley (2005) a Blenkinsop (2009) i gefnogi fy nhystiolaeth, fod yna ffordd i oresgyn yr heriau yma, a llwyddo i ennill canlyniadau cadarnhaol, a chreu unigolion mwy creadigol.
Yr ail strategaeth ystyriais, oedd defnyddio cwestiynau agored i ddatblygu creadigrwydd disgyblion. Dadansoddais y strategaeth, a darganfod trwy ddefnyddio cwestiynau agored gall athrawon llwyddo i ymestyn chwilfrydedd, creadigrwydd ac annibyniaeth disgyblion. Llwyddais i ddod at y darganfyddiadau gan ddefnyddio ymchwil damcaniaethwyr megis Tofade, et al (2013) a Donaldson, et al (1996), a esboniodd bod cwestiynau agored yn rhoi cyfle i’r disgyblion agor eu meddyliau a chreu syniadau a mewnwelediadau newydd.
Yn yr un modd, mae tystiolaeth i ddangos gall y strategaeth yma cael dylanwad negyddol ar ddatblygiad creadigol plentyn. Dangosaf yn y cyflwyniad pryderai Denton (2013) amdano greadigrwydd, sy’n esbonio bod agweddau creadigol plant yn gostwng. Ar y llaw arall, dangosaf ffordd i oresgyn yr anawsterau yma, trwy sbarduno diddordeb disgyblion a chael agwedd cadarnhaol o’r cychwyn. Defnyddiaf fodelau Seelig (2012) a Nottingham (2013), a gweledigaeth Donaldson (2015) i esbonio sut gall addysgwyr modelu agweddau creadigol cadarnhaol i blant tuag at ddysgu, a rhoi hyder i ddisgyblion i allu wynebu heriau.
Casglaf fy nghanfyddiadau ar ddiwedd y cyflwyniad, gan esbonio fod fy arfer a strategaethau yn neilltuo o weledigaeth Donaldson (2015) o’r pedwar diben y cwricwlwm newydd. Dysgaf er mwyn i athrawon fod yn greadigol mae’n bwysig yn ein harfer bod niferoedd o syniadau a chyfleoedd yn cael eu cynhyrchu i ddisgyblion. Yn ogystal â chreu gweithgareddau lle mae plant yn rhydd i fynegi eu syniadau a'u teimladau, bod yn greadigol, tra hefyd yn dysgu sgiliau gwerthfawr. Byddaf fel athrawes yn mynnu i sicrhau creadigrwydd fel athrawes, er mwyn drosglwyddo’r creadigrwydd i’r disgyblion.

